title: Cinneadh (AE) 2022/387 ón gComhairle an 3 Márta 2022 maidir leis an seasamh atá le glacadh thar ceann an Aontais Eorpaigh san Fhóram Domhanda um Chomhchuibhiú Rialachán d’Fheithiclí faoi choimirce Choimisiún Eacnamaíochta na Náisiún Aontaithe don Eoraip a mhéid a bhaineann leis na tograí le haghaidh modhnuithe ar Rialacháin Uimh. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 agus 163 ó na Náisiúin Aontaithe, a mhéid a bhaineann leis an togra le haghaidh Rialachán nua ó na Náisiúin Aontaithe maidir le boinn bhocóideacha, a mhéid a bhaineann leis an togra le haghaidh Rialachán Teicniúil Domhanda nua ó na Náisiúin Aontaithe maidir le marthanacht ceallraí infheithicle i bhfeithiclí leictreacha, a mhéid a bhaineann leis an togra le haghaidh leasuithe ar Rún Comhdhlúite R.E.5, a mhéid a bhaineann leis an togra le haghaidh údarú chun leasú 4 ar UN GTR Uimh. 3 a fhorbairt, agus a mhéid a bhaineann leis an togra le haghaidh údarú chun Rialachán Teicniúil Domhanda nua ó na Náisiúin Aontaithe a fhorbairt maidir le hastaíochtaí cáithníní coscán

text:
                  8.3.2022

                  GA

                  Iris Oifigiúil an Aontais Eorpaigh

                  L 78/38

         CINNEADH (AE) 2022/387 ÓN gCOMHAIRLE
         an 3 Márta 2022
         maidir leis an seasamh atá le glacadh thar ceann an Aontais Eorpaigh san Fhóram Domhanda um Chomhchuibhiú Rialachán d’Fheithiclí faoi choimirce Choimisiún Eacnamaíochta na Náisiún Aontaithe don Eoraip a mhéid a bhaineann leis na tograí le haghaidh modhnuithe ar Rialacháin Uimh. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 agus 163 ó na Náisiúin Aontaithe, a mhéid a bhaineann leis an togra le haghaidh Rialachán nua ó na Náisiúin Aontaithe maidir le boinn bhocóideacha, a mhéid a bhaineann leis an togra le haghaidh Rialachán Teicniúil Domhanda nua ó na Náisiúin Aontaithe maidir le marthanacht ceallraí infheithicle i bhfeithiclí leictreacha, a mhéid a bhaineann leis an togra le haghaidh leasuithe ar Rún Comhdhlúite R.E.5, a mhéid a bhaineann leis an togra le haghaidh údarú chun leasú 4 ar UN GTR Uimh. 3 a fhorbairt, agus a mhéid a bhaineann leis an togra le haghaidh údarú chun Rialachán Teicniúil Domhanda nua ó na Náisiúin Aontaithe a fhorbairt maidir le hastaíochtaí cáithníní coscán
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Le Cinneadh 97/836/CE ón gComhairle (1), d’aontaigh an tAontas Eorpach do Chomhaontú Choimisiún Eacnamaíochta na Náisiún Aontaithe don Eoraip (UNECE) maidir le saintreoracha teicniúla aonfhoirmeacha a ghlacadh i gcomhair feithiclí rothacha, trealaimh agus páirteanna ar féidir iad a fheistiú agus/nó a úsáid ar fheithiclí rothacha, sin agus maidir leis na coinníollacha i ndáil le haitheantas frithpháirteach i gcás ceaduithe a dheonaítear ar bhonn na saintreoracha sin (“Comhaontú Athbhreithnithe 1958”). Tháinig Comhaontú Athbhreithnithe 1958 i bhfeidhm an 24 Márta 1998.

                     (2)

                     Le Cinneadh 2000/125/CE ón gComhairle (2), d’aontaigh an tAontas don Chomhaontú maidir le rialacháin theicniúla dhomhanda a leagan síos i gcomhair feithiclí rothacha, trealaimh agus páirteanna ar féidir iad a fheistiú agus/nó a úsáid ar fheithiclí rothacha (“an Comhaontú Comhthreomhar”). Tháinig an Comhaontú Comhthreomhar i bhfeidhm an 15 Feabhra 2000.

                     (3)

                     I Rialachán (AE) 2018/858 ó Pharlaimint na hEorpa agus ón gComhairle (3), leagtar síos forálacha riaracháin agus ceanglais theicniúla maidir le cineálcheadú agus cur ar an margadh gach feithicle nua, gach córais nua, gach comhpháirte nua agus gach aonaid theicniúil ar leithligh nua. Ionchorpraíonn an Rialachán sin rialacháin arna nglacadh faoi Chomhaontú Athbhreithnithe 1958 (“Rialacháin ó na Náisiúin Aontaithe”) i gcóras cineálcheadaithe an Aontais, mar cheanglais maidir le cineálcheadú nó mar roghanna malartacha ar reachtaíocht an Aontais.

                     (4)

                     De bhun Airteagal 1 de Chomhaontú Athbhreithnithe 1958 agus Airteagal 6 den Chomhaontú Comhthreomhar, féadfaidh Fóram Domhanda UNECE um Chomhchuibhiú Rialachán d’Fheithiclí (“UNECE WP.29”) tograí a ghlacadh le haghaidh modhnuithe ar Rialacháin ó na Náisiúin Aontaithe, Rialacháin Theicniúla Dhomhanda ó na Náisiúin Aontaithe agus Rúin ó na Náisiúin Aontaithe chomh maith le tograí le haghaidh Rialacháin nua ó na Náisiúin Aontaithe, Rialacháin Theicniúla Dhomhanda nua ó na Náisiúin Aontaithe agus Rúin nua ó na Náisiúin Aontaithe maidir le feithiclí a cheadú. Thairis sin, de bhun na bhforálacha sin, féadfaidh UNECE WP.29 tograí a ghlacadh le haghaidh údaruithe chun leasuithe a dhéanamh ar Rialacháin Theicniúla Dhomhanda ó na Náisiúin Aontaithe nó chun Rialacháin Theicniúla Dhomhanda nua ó na Náisiúin Aontaithe a fhorbairt, agus féadfaidh sé tograí a ghlacadh le haghaidh sainorduithe chun síneadh a chur le Rialacháin Theicniúla Dhomhanda ó na Náisiúin Aontaithe.

                     (5)

                     Ag an 186ú seisiún den Fhóram Domhanda, seisiún a thionólfar idir an 8 agus an 11 Márta 2022, tá sé ar intinn ag UNECE WP.29 na tograí seo a leanas a ghlacadh: na tograí le haghaidh modhnuithe ar Rialacháin Uimh. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 agus 163 ó na Náisiúin Aontaithe, an togra le haghaidh Rialachán nua ó na Náisiúin Aontaithe maidir le boinn bhocóideacha, an togra le haghaidh Rialachán Teicniúil Domhanda nua ó na Náisiúin Aontaithe maidir le marthanacht ceallraí infheithicle i bhfeithiclí leictreacha agus an togra le haghaidh leasuithe ar Rún Comhdhlúite R.E.5. Thairis sin, tá sé ar intinn ag UNECE WP.29 togra a ghlacadh le haghaidh údarú chun leasú 4 ar Rialachán Teicniúil Domhanda Uimh. 3 ó na Náisiúin Aontaithe a fhorbairt maidir le coscánú gluaisrothar agus an togra le haghaidh údarú chun Rialachán Teicniúil Domhanda nua ó na Náisiúin Aontaithe a fhorbairt maidir le hastaíochtaí cáithníní coscán.

                     (6)

                     Is iomchuí an seasamh a bheidh le glacadh, thar ceann an Aontais, in UNECE WP.29 a bhunú a mhéid a bhaineann leis na tograí sin a ghlacadh, ós rud é go mbeidh na Rialacháin sin ó na Náisiúin Aontaithe ina gceangal ar an Aontas agus go bhféadfaidh siad, in éineacht leis na Rialacháin Theicniúla Dhomhanda ó na Náisiúin Aontaithe agus Rúin ó na Náisiúin Aontaithe, tionchar cinntitheach a imirt ar inneachar dhlí an Aontais i réimse an chineálcheadaithe feithicle.

                     (7)

                     I bhfianaise taithí agus forbairtí teicniúla, na ceanglais a bhaineann le heilimintí nó gnéithe áirithe a chumhdaítear le Rialacháin de chuid na Náisiún Aontaithe Uimh. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 155, 160, 161, 162 agus 163, is gá na ceanglais sin a leasú, a cheartú nó a fhorlíonadh.

                     (8)

                     Chun dul chun cinn teicniúil a chur san áireamh agus chun sábháilteacht feithicle a fheabhsú agus lorg comhshaoil a laghdú, is gá Rialachán nua ó na Náisiúin Aontaithe maidir le boinn bhocóideacha chomh maith le Rialachán Teicniúil Domhanda ó na Náisiúin Aontaithe maidir le marthanacht ceallraí infheithicle i bhfeithiclí leictreacha a ghlacadh.

                     (9)

                     Ina theannta sin, ní mór leasú a dhéanamh ar fhorálacha áirithe i Rún R.E.5 ó na Náisiúin Aontaithe, maidir le sonraíocht choiteann le haghaidh catagóirí foinsí solais,

               TAR ÉIS AN CINNEADH SEO A GHLACADH:

            Airteagal 1
            Is é an seasamh atá le glacadh, thar ceann an Aontais Eorpaigh, i bhFóram Domhanda UNECE um Chomhchuibhiú Rialachán d’Fheithiclí, le linn an 186ú seisiún a thionólfar idir an 8 agus an 11 Márta 2022, vótáil i bhfabhar na dtograí a liostaítear san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 3 Márta 2022.

                  Thar ceann na Comhairle

                  An tUachtarán

               G. DARMANIN

            (1)  Cinneadh 97/836/CE ón gComhairle an 27 Samhain 1997 d’fhonn go n-aontóidh an Comhphobal Eorpach do Chomhaontú Choimisiún Eacnamaíochta na Náisiún Aontaithe don Eoraip maidir le saintreoracha teicniúla aonfhoirmeacha a ghlacadh i gcomhair feithiclí rothacha agus trealaimh agus páirteanna ar féidir iad a fheistiú agus/nó a úsáid ar fheithiclí rothacha, sin agus maidir leis na coinníollacha i ndáil le haitheantas frithpháirteach le haghaidh ceaduithe a dheonaítear ar bhonn na saintreoracha sin (“Comhaontú Leasaithe 1958”) (IO L 346, 17.12.1997, lch. 78).

            (2)  Cinneadh 2000/125/CE ón gComhairle an 31 Eanáir 2000 maidir le tabhairt i gcrích an Chomhaontaithe a bhaineann le rialacháin theicniúla dhomhanda a leagan síos i gcomhair feithiclí rothacha agus trealaimh agus páirteanna ar féidir iad a fheistiú agus/nó a úsáid ar fheithiclí rothacha (“an Comhaontú Comhthreomhar”) (IO L 35, 10.2.2000, lch. 12).

            (3)  Rialachán (AE) 2018/858 ó Pharlaimint na hEorpa agus ón gComhairle an 30 Bealtaine 2018 maidir le ceadú mótarfheithiclí agus a leantóirí, agus córas, comhpháirteanna agus aonad teicniúil ar leithligh atá ceaptha le haghaidh feithiclí den sórt sin, agus faireachas margaidh orthu, lena leasaítear Rialacháin (CE) Uimh. 715/2007 agus (CE) Uimh. 595/2009 agus lena n-aisghairtear Treoir 2007/46/CE (IO L 151, 14.6.2018, lch. 1).

            IARSCRÍBHINN

                        Rialachán Uimh.

                        Teideal mhír an chláir oibre

                        Cód tagartha an doiciméid (1)

                        0

                        Togra le haghaidh Fhorlíonadh 1 a ghabhann le sraith leasuithe 04 ar Rialachán Uimh. 0 ó na Náisiúin Aontaithe (IWVTA) ECE/TRANS/WP.29/1161, mír 64, bunaithe ar WP.29-185-10

                        ECE/TRANS/WP.29/2022/2

                        9

                        Togra le haghaidh Fhorlíonadh 2 a ghabhann le sraith leasuithe 08 ar Rialachán Uimh. 9 ó na Náisiúin Aontaithe (Torann ó fheithiclí trí roth) ECE/TRANS/WP.29/GRBP/72, mír 3, bunaithe ar ECE/TRANS/WP.29/GRBP/2021/23 arna leasú le GRBP-74-43

                        ECE/TRANS/WP.29/2022/3

                        10

                        Togra le haghaidh Fhorlíonadh 2 a ghabhann le sraith leasuithe 06 ar Rialachán Uimh. 10 ó na Náisiúin Aontaithe (Comhoiriúnacht leictreamaighnéadach) (ECE/TRANS/WP.29/GRE/85, mír 35, bunaithe ar ECE/TRANS/WP.29/GRE/2021/10 arna leasú le GRE-85-06)

                        ECE/TRANS/WP.29/2022/33

                        13

                        Togra le haghaidh shraith leasuithe 12 nua ar Rialachán Uimh. 13 ó na Náisiúin Aontaithe (Coscánú feithiclí troma) ECE/TRANS/WP.29/GRVA/11, mír 91, bunaithe ar ECE/TRANS/WP.29/GRVA/2021/25

                        ECE/TRANS/WP.29/2022/12

                        39

                        Togra le haghaidh Fhorlíonadh 2 a ghabhann le sraith leasuithe 01 ar Rialachán Uimh. 39 ó na Náisiúin Aontaithe (Luasmhéadar agus Odaiméadar) (ECE/TRANS/WP.29/GRSG/101, mír 56, bunaithe ar ECE/TRANS/WP.29/GRSG/2021/20/Rev.1)

                        ECE/TRANS/WP.29/2022/21

                        46

                        Togra le haghaidh shraith leasuithe 05 ar Rialachán Uimh. 46 ó na Náisiúin Aontaithe (feistí seachtracha le haghaidh amharc neamhdhíreach) ECE/TRANS/WP.29/GRSG/101, mír 41, bunaithe ar ECE/TRANS/WP.29/GRSG/2021/18 arna leasú le GRSG-122-08

                        ECE/TRANS/WP.29/2022/52

                        51

                        Togra le haghaidh Fhorlíonadh 7 a ghabhann le sraith leasuithe 03 ar Rialachán Uimh. 51 ó na Náisiúin Aontaithe (torann ó fheithiclí i gcatagóirí M agus N) ECE/TRANS/WP.29/GRBP/72, mír 5, bunaithe ar ECE/TRANS/WP.29/GRBP/2021/22 agus mír 5 den tuarascáil

                        ECE/TRANS/WP.29/2022/4

                        53

                        Togra le haghaidh Fhorlíonadh 22 a ghabhann le sraith leasuithe 01 ar Rialachán Uimh. 53 ó na Náisiúin Aontaithe (Suiteáil feistí soilsiúcháin agus feistí solaschomharthaíochta le haghaidh fheithiclí L3) (ECE/TRANS/WP.29/GRE/85, mír 37, bunaithe ar ECE/TRANS/WP.29/GRE/2021/23 arna leasú le GRE-85-27

                        ECE/TRANS/WP.29/2022/34

                        53

                        Togra le haghaidh Fhorlíonadh 5 a ghabhann le sraith leasuithe 02 ar Rialachán Uimh. 53 ó na Náisiúin Aontaithe (Suiteáil feistí soilsiúcháin agus feistí solaschomharthaíochta solais le haghaidh fheithiclí L3) (ECE/TRANS/WP.29/GRE/85, mír 37, bunaithe ar ECE/TRANS/WP.29/GRE/2021/23 arna leasú le GRE-85-27)

                        ECE/TRANS/WP.29/2022/35

                        53

                        Togra le haghaidh Fhorlíonadh 2 a ghabhann le sraith leasuithe 03 ar Rialachán Uimh. 53 ó na Náisiúin Aontaithe (Suiteáil feistí soilsiúcháin agus feistí solaschomharthaíochta le haghaidh fheithiclí L3) (ECE/TRANS/WP.29/GRE/85, mír 37, bunaithe ar ECE/TRANS/WP.29/GRE/2021/23 arna leasú le GRE-85-27)

                        ECE/TRANS/WP.29/2022/36

                        55

                        Togra le haghaidh Cheartúchán 2 ar shraithe leasuithe 01 ar Rialachán Uimh. 55 ó na Náisiúin Aontaithe (Cúpláin mheicniúla) (ECE/TRANS/WP.29/GRSG/101, mír 58, bunaithe ar ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Togra le haghaidh Cheartúchán 1 ar shraith leasuithe 02 ar Rialachán Uimh. 55 ó na Náisiúin Aontaithe (Cúpláin mheicniúla) (ECE/TRANS/WP.29/GRSG/101, mír 58, bunaithe ar ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Togra le haghaidh Fhorlíonadh 5 a ghabhann le sraith leasuithe 02 ar Rialachán Uimh. 63 ó na Náisiúin Aontaithe (Astaíochtaí torainn ó mhóipéidí) ECE/TRANS/WP.29/GRBP/72, mír 10, bunaithe ar ECE/TRANS/WP.29/GRBP/2021/24

                        ECE/TRANS/WP.29/2022/5

                        78

                        Togra le haghaidh Fhorlíonadh 1 a ghabhann le sraith leasuithe 05 ar Rialachán Uimh. 78 ó na Náisiúin Aontaithe (Coscánú gluaisrothair) ECE/TRANS/WP.29/GRVA/11, mír 99, bunaithe ar ECE/TRANS/WP.29/GRVA/2021/26 arna leasú le GRVA-11-22 (Iarscríbhinn V a ghabhann leis an tuarascáil) agus ECE/TRANS/WP.29/GRVA/2021/27

                        ECE/TRANS/WP.29/2022/13

                        78

                        Togra le haghaidh Fhorlíonadh 2 a ghabhann le sraith leasuithe 04 ar Rialachán Uimh. 78 ó na Náisiúin Aontaithe (Coscánú gluaisrothair) ECE/TRANS/WP.29/GRE/11, mír 99, bunaithe ar ECE/TRANS/WP.29/GRVA/2021/26 arna leasú le GRVA-11-22 (Iarscríbhinn V a ghabhann leis an tuarascáil) agus ECE/TRANS/WP.29/GRVA/2021/27)

                        ECE/TRANS/WP.29/2022/48

                        78

                        Togra le haghaidh Fhorlíonadh 4 a ghabhann le sraith leasuithe 03 ar Rialachán Uimh. 78 ó na Náisiúin Aontaithe (Coscánú gluaisrothair) (ECE/TRANS/WP.29/GRE/11, mír 99, bunaithe ar ECE/TRANS/WP.29/GRE/2021/26 arna leasú le GRVA-11-22 (Iarscríbhinn V a ghabhann leis an tuarascáil) agus ECE/TRANS/WP.29/GRVA/2021/27

                        ECE/TRANS/WP.29/2022/49

                        79

                        Togra le haghaidh Fhorlíonadh 4 a ghabhann le sraith leasuithe 02 ar Rialachán Uimh. 79 ó na Náisiúin Aontaithe (Trealamh stiúrtha) ECE/TRANS/WP.29/GRVA/11, mír 72, bunaithe ar ECE/TRANS/WP.29/GRVA/2021/8 arna leasú le GRVA-11-17 (Iarscríbhinn III a ghabhann leis an tuarascáil)

                        ECE/TRANS/WP.29/2022/14

                        79

                        Togra le haghaidh Fhorlíonadh 7 a ghabhann le sraith leasuithe 03 ar Rialachán Uimh. 79 ó na Náisiúin Aontaithe (Trealamh stiúrtha) ECE/TRANS/WP.29/GRVA/11, mír 72, bunaithe ar ECE/TRANS/WP.29/GRVA/2021/8 arna leasú le GRVA-11-17 (Iarscríbhinn III a ghabhann leis an tuarascáil)

                        ECE/TRANS/WP.29/2022/15

                        79

                        Togra le haghaidh Fhorlíonadh 2 a ghabhann le sraith leasuithe 04 ar Rialachán Uimh. 79 ó na Náisiúin Aontaithe (Trealamh stiúrtha) ECE/TRANS/WP.29/GRVA/11, mír 72, bunaithe ar ECE/TRANS/WP.29/GRVA/2021/8 arna leasú le GRVA-11-17 (Iarscríbhinn III a ghabhann leis an tuarascáil)

                        ECE/TRANS/WP.29/2022/16

                        90

                        Togra le haghaidh Fhorlíonadh 8 a ghabhann le sraith leasuithe 02 ar Rialachán Uimh. 90 ó na Náisiúin Aontaithe (Páirteanna ionadacha le haghaidh coscán) (ECE/TRANS/WP.29/GRVA/11, mír 101, bunaithe ar ECE/TRANS/WP.29/GRVA/2021/28)

                        ECE/TRANS/WP.29/2022/17

                        107

                        Togra le haghaidh shraith leasuithe 10 ar Rialachán Uimh. 107 ó na Náisiúin Aontaithe (feithiclí M2 agus M3) ECE/TRANS/WP.29/GRSG/101, mír 7, bunaithe ar ECE/TRANS/WP.29/GRSG/2021/17 arna leasú le GRSG-122-05

                        ECE/TRANS/WP.29/2022/53

                        108

                        Togra le haghaidh Fhorlíonadh 6 a ghabhann le Rialachán Uimh. 108 ó na Náisiúin Aontaithe (Boinn atráchtaithe le haghaidh gluaisteáin paisinéirí agus a leantóirí) ECE/TRANS/WP.29/GRBP/72, mír 17, bunaithe ar ECE/TRANS/WP.29/GRBP/2021/15 arna leasú le hIarscríbhinn III a ghabhann leis an tuarascáil

                        ECE/TRANS/WP.29/2022/6

                        109

                        Togra le haghaidh Fhorlíonadh 11 a ghabhann le Rialachán Uimh. 109 ó na Náisiúin Aontaithe (boinn atráchtaithe le haghaidh feithiclí tráchtála agus a leantóirí) ECE/TRANS/WP.29/GRBP/72, mír 18 agus 19, bunaithe ar ECE/TRANS/WP.29/GRBP/2021/18 agus ECE/TRANS/WP.29/GRBP/2021/16 arna leasú le hIarscríbhinn IV a ghabhann leis an tuarascáil

                        ECE/TRANS/WP.29/2022/7

                        116

                        Togra le haghaidh Fhorlíonadh 9 a ghabhann leis an leagan bunaidh de Rialachán Uimh. 116 ó na Náisiúin Aontaithe (Córais frithghadaíochta agus aláraim) (ECE/TRANS/WP.29/GRE/101, mír 71, bunaithe ar ECE/TRANS/WP.29/GRE/2021/27

                        ECE/TRANS/WP.29/2022/50

                        117

                        Togra le haghaidh Fhorlíonadh 14 a ghabhann le sraith leasuithe 02 ar Rialachán Uimh. 117 (Friotaíocht rollta bonn, torann rollta agus fliuchghreim) ECE/TRANS/WP.29/GRBP/72, mír 21, bunaithe ar ECE/TRANS/WP.29/GRBP/2021/17 arna leasú le GRBP-74-31-Rev.1

                        ECE/TRANS/WP.29/2022/8

                        121

                        Togra le haghaidh Fhorlíonadh 4 a ghabhann le sraith leasuithe 01 ar Rialachán Uimh. 121 ó na Náisiúin Aontaithe (Rialuithe, nodchomharthaí agus táscairí a shainaithint) (ECE/TRANS/WP.29/GRSG/101, mír 90, bunaithe ar ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Togra le haghaidh Fhorlíonadh 2 a ghabhann le sraith leasuithe 01 ar Rialachán Uimh. 125 ó na Náisiúin Aontaithe (Raon Radhairc Chun Tosaigh na dTiománaithe) (ECE/TRANS/WP.29/GRSG/101, mír 97, bunaithe ar ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Togra le haghaidh Fhorlíonadh 1 a ghabhann le sraith leasuithe 02 ar Rialachán Uimh. 125 ó na Náisiúin Aontaithe (Raon Radhairc Chun Tosaigh na dTiománaithe) (ECE/TRANS/WP.29/GRSG/101, mír 99, bunaithe ar ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Togra le haghaidh Fhorlíonadh 1 a ghabhann le sraith leasuithe 01 ar Rialachán Uimh. 141 ó na Náisiúin Aontaithe (Córas faireacháin bhrú na mbonn) ECE/TRANS/WP.29/GRBP/72, mír 25, bunaithe ar ECE/TRANS/WP.29/GRBP/2021/19 agus ECE/TRANS/WP.29/GRBP/2021/20, arna leasú le GRBP-74-37

                        ECE/TRANS/WP.29/2022/9

                        142

                        Togra le haghaidh Fhorlíonadh 1 a ghabhann le sraith leasuithe 01 ar Rialachán Uimh. 142 ó na Náisiúin Aontaithe (Suiteáil bonn) ECE/TRANS/WP.29/GRBP/72, mír 28, bunaithe ar ECE/TRANS/WP.29/GRBP/2021/21

                        ECE/TRANS/WP.29/2022/10

                        148

                        Togra le haghaidh Fhorlíonadh 4 a ghabhann leis an tsraith bhunaidh leasuithe ar Rialachán Uimh. 148 ó na Náisiúin Aontaithe (Feistí solaschomharthaíochta) (ECE/TRANS/WP.29/GRE/85, mír 8, bunaithe ar ECE/TRANS/WP.29/GRE/2021/11 arna leasú le GRE-85-11)

                        ECE/TRANS/WP.29/2022/37

                        149

                        Togra le haghaidh Fhorlíonadh 5 a ghabhann leis an tsraith bhunaidh leasuithe ar Rialachán Uimh. 149 ó na Náisiúin Aontaithe (Feistí soilsiúcháin bóthair) (ECE/TRANS/WP.29/GRE/85, mír 11, bunaithe ar ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Togra le haghaidh Fhorlíonadh 5 a ghabhann leis an leagan bunaidh de Rialachán Uimh. 152 ó na Náisiúin Aontaithe (Ardchóras coscánaithe éigeandála (AEBS) le haghaidh feithiclí M1 agus N1 le haghaidh M1 agus N1) ECE/TRANS/WP.29/GRVA/11, mír 78, bunaithe ar ECE/TRANS/WP.29/GRVA/2021/22 arna leasú le GRVA-11-40 (Iarscríbhinn IV den tuarascáil)

                        ECE/TRANS/WP.29/2022/18, WP.29-186-05

                        152

                        Togra le haghaidh Fhorlíonadh 4 a ghabhann le sraith leasuithe 01 ar Rialachán Uimh. 152 ó na Náisiúin Aontaithe (Ardchóras coscánaithe éigeandála (AEBS) le haghaidh feithiclí M1 agus N1) ECE/TRANS/WP.29/GRVA/11, mír 78, bunaithe ar ECE/TRANS/WP.29/GRVA/2021/22 arna leasú le GRVA-11-40 (Iarscríbhinn IV a ghabhann leis an tuarascáil)

                        ECE/TRANS/WP.29/2022/19, WP.29-186-05

                        152

                        Togra le haghaidh Fhorlíonadh 2 a ghabhann le sraith leasuithe 02 ar Rialachán Uimh. 152 ó na Náisiúin Aontaithe (Ardchóras coscánaithe éigeandála (AEBS) le haghaidh feithiclí M1 agus N1) ECE/TRANS/WP.29/GRVA/11, míreanna 78 agus 80, bunaithe ar ECE/TRANS/WP.29/GRVA/2021/22 arna leasú le GRVA-11-40 (Iarscríbhinn IV a ghabhann leis an tuarascáil) agus ECE/TRANS/WP.29/GRVA/2021/23

                        ECE/TRANS/WP.29/2022/20, WP.29-186-05

                        154

                        Togra le haghaidh shraith leasuithe 02 ar Rialachán Uimh. 154 ó na Náisiúin Aontaithe (Nós Imeachta Tástála Comhchuibhithe Domhanda um Fheithiclí Éadroma (WLTP)) (ECE/TRANS/WP.29/GRPE/84, mír 16, bunaithe ar ECE/TRANS/WP.29/GRPE/2021/21 arna leasú le hAguisín 2 a ghabhann leis an mír tuarascáil

                        ECE/TRANS/WP.29/2022/41/Rev.1

                        154

                        Togra le haghaidh shraith leasuithe 03 ar Rialachán Uimh. 154 ó na Náisiúin Aontaithe (Nós Imeachta Tástála Comhchuibhithe Domhanda um Fheithiclí Éadroma (WLTP)) (ECE/TRANS/WP.29/GRPE/84, mír 16, bunaithe ar ECE/TRANS/WP.29/GRPE/2021/22 arna leasú le hAguisín 3 a ghabhann leis an tuarascáil.)

                        ECE/TRANS/WP.29/2022/42/Rev.1

                        155

                        Togra le haghaidh Fhorlíonadh 1 a gabhann le Rialachán Uimh. 155 ó na Náisiúin Aontaithe (Cibearshlándáil agus Córas Bainistithe Cibearshlándála) (EC/TRANS/WP.29/GRVA/11, mír 45, bunaithe ar ECE/TRANS/WP.29/GRVA/2021/2)

                        ECE/TRANS/WP.29/2022/54

                        160

                        Togra le haghaidh Fhorlíonadh 1 a ghabhann leis an leagan bunaidh de Rialachán Uimh. 160 ó na Náisiúin Aontaithe (Taifeadán Sonraí Teagmhais (EDR) (ECE/TRANS/WP.29/GRSG/101, mír 109, bunaithe ar ECE/TRANS/WP.29/GRSG/2021/33, arna leasú le GRSG-122-36)

                        ECE/TRANS/WP.29/2022/25/Rev.1

                        160

                        Togra le haghaidh Fhorlíonadh 1 a ghabhann le sraith leasuithe 01 ar Rialachán Uimh. 160 ó na Náisiúin Aontaithe (Taifeadán Sonraí Teagmhais (EDR) (ECE/TRANS/WP.29/GRSG/101, mír 109, bunaithe ar ECE/TRANS/WP.29/GRSG/2021/34, arna leasú le GRSG-122-37)

                        ECE/TRANS/WP.29/2022/26

                        161

                        Togra le haghaidh Fhorlíonadh 1 a ghabhann leis an leagan bunaidh de Rialachán Uimh. 161 (Gléasanna i gcoinne Úsáid Neamhúdaraithe) (ECE/TRANS/WP.29/GRSG/101, mír 76, bunaithe ar ECE/TRANS/WP.29/GRSG/2021/24, arna leasú le GRSG-122-13)

                        ECE/TRANS/WP.29/2022/27

                        161

                        Togra le haghaidh Fhorlíonadh 2 a ghabhann leis an leagan bunaidh de Rialachán Uimh. 161 ó na Náisiúin Aontaithe (Feistí i gcoinne Úsáid Neamhúdaraithe) (ECE/TRANS/WP.29/GRSG/101, mír 78, bunaithe ar ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Togra le haghaidh Fhorlíonadh 1 a ghabhann leis an leagan bunaidh de Rialachán Uimh. 162 ó na Náisiúin Aontaithe (baic dhúisithe) (ECE/TRANS/WP.29/GRSG/101, mír 82, bunaithe ar ECE/TRANS/WP.29/GRSG/2021/25, arna leasú le GRSG-122-13)

                        ECE/TRANS/WP.29/2022/29

                        162

                        Togra le haghaidh Fhorlíonadh 2 a ghabhann leis an leagan bunaidh de Rialachán Uimh. 162 ó na Náisiúin Aontaithe (baic dhúisithe) (ECE/TRANS/WP.29/GRSG/101, mír 82, bunaithe ar ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Togra le haghaidh Fhorlíonadh 1 a ghabhann leis an leagan bunaidh de Rialachán Uimh. 163 ó na Náisiúin Aontaithe (córas aláraim feithicle) ECE/TRANS/WP.29/GRSG/101, mír 86, bunaithe ar ECE/TRANS/WP.29/GRSG/2021/26

                        ECE/TRANS/WP.29/2022/51

                        Rialachán Nua [164]

                        Togra le haghaidh Rialachán nua ó na Náisiúin Aontaithe [164] maidir le boinn bhocóideacha ECE/TRANS/WP.29/GRBP/72, mír 30, bunaithe ar ECE/TRANS/WP.29/GRBP/2021/5/Rev.1 arna leasú le GRBP-74-32

                        ECE/TRANS/WP.29/2022/43

                        Rialachán Teicniúil Domhanda Uimh.

                        Teideal mhír an chláir oibre

                        Cód tagartha an doiciméid

                        RTD nua

                        Togra le haghaidh RTD nua ó na Náisiúin Aontaithe maidir le Marthanacht Ceallraí Infheithicle le haghaidh Feithiclí Leictreacha (ECE/TRANS/WP.29/GRPE/84, mír 10, bunaithe ar ECE/TRANS/WP.29/GRPE/2021/18, arna leasú le hAguisín 1

                        ECE/TRANS/WP.29/2022/45

                        Togra le haghaidh tuarascáil stádais deiridh maidir le forbairt Rialacháin Theicniúil Dhomhanda nua ó na Náisiúin Aontaithe maidir le Marthanacht Ceallraí Infheithicle le haghaidh Feithiclí Leictreacha (ECE/TRANS/WP.29/GRPE/84, mír 10, bunaithe ar GRPE-84-02 arna leasú le hIarscríbhinn IV)

                        ECE/TRANS/WP.29/2022/46

                        Ilghnéitheach

                        Teideal mhír an chláir oibre

                        Cód tagartha an doiciméid

                        Rún Comhdhlúite

                        Togra le haghaidh leasú 8 ar an Rún Comhdhlúite maidir le sonraíocht choiteann le haghaidh catagóirí foinse solais (R.E.5) (ECE/TRANS/WP.29/GRE/85, mír 29, bunaithe ar ECE/TRANS/WP.29/GRE/2021/24)

                        ECE/TRANS/WP.29/2022/44

                        Údarú

                        Iarraidh ar údarú le leasú 4 ar RTD Uimh. 3 ó NA a fhorbairt(Coscánú gluaisrothair)

                        ECE/TRANS/WP.29/2022/47

                        Údarú

                        Údarú le RTD nua ó na Náisiúin Aontaithe a fhorbairt maidir le hastaíochtaí cáithníní coscán

                        ECE/TRANS/WP.29/AC.3/59

                        Doiciméad léiriúcháin

                        Doiciméad léiriúcháin a ghabhann le Rialachán Uimh. 155 ó na Náisiúin Aontaithe: Togra le haghaidh leasuithe ar ECE/TRANS/WP.29/2021/59 (EC/TRANS/WP.29/GRVA/11, mír 45, bunaithe ar ECE/TRANS/WP.29/GRVA/2021/21)

                        ECE/TRANS/WP.29/2022/55

               (1)  Tá na doiciméid go léir dá dtagraítear sa tábla ar fáil ag: https://unece.org/info/Transport/Vehicle-Regulations/events/363011


title: Cinneadh (AE) 2022/391 ón gComhairle an 3 Márta 2022 maidir leis an seasamh atá le glacadh, thar ceann an Aontais Eorpaigh, sa 65ú seisiún den Choimisiún um Dhrugaí Támhshuanacha maidir le sceidealú substaintí faoin gCoinbhinsiún Aonair um Dhrugaí Támhshuanacha 1961 arna leasú ag Prótacal 1972, agus faoin gCoinbhinsiún maidir le Substaintí Síceatrópacha 1971

text:
                  9.3.2022

                  GA

                  Iris Oifigiúil an Aontais Eorpaigh

                  L 79/27

         CINNEADH (AE) 2022/391 ÓN gCOMHAIRLE
         an 3 Márta 2022
         maidir leis an seasamh atá le glacadh, thar ceann an Aontais Eorpaigh, sa 65ú seisiún den Choimisiún um Dhrugaí Támhshuanacha maidir le sceidealú substaintí faoin gCoinbhinsiún Aonair um Dhrugaí Támhshuanacha 1961 arna leasú ag Prótacal 1972, agus faoin gCoinbhinsiún maidir le Substaintí Síceatrópacha 1971
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 83(1), i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Tháinig Coinbhinsiún Aonair na Náisiún Aontaithe um Dhrugaí Támhshuanacha 1961 arna leasú le Prótacal 1972 (“an Coinbhinsiún um Dhrugaí Támhshuanacha”) i bhfeidhm an 8 Lúnasa 1975.

                     (2)

                     De bhun Airteagal 3 den Choinbhinsiún um Dhrugaí Támhshuanacha, féadfaidh an Coimisiún um Dhrugaí Támhshuanacha a chinneadh substaintí a chur le Sceidil an Choinbhinsiúin. Ní féidir leis athruithe a dhéanamh ar na Sceidil ach amháin i gcomhréir le moltaí na hEagraíochta Domhanda Sláinte (EDS), ach is féidir leis cinneadh a dhéanamh freisin gan na hathruithe atá molta ag EDS a dhéanamh.

                     (3)

                     Tháinig Coinbhinsiún na Náisiún Aontaithe maidir le Substaintí Síceatrópacha 1971 (“an Coinbhinsiún maidir le Substaintí Síceatrópacha”) i bhfeidhm an 16 Lúnasa 1976.

                     (4)

                     De bhun Airteagal 2 den Choinbhinsiún um Dhrugaí Támhshuanacha, féadfaidh an Coimisiún um Dhrugaí Támhshuanacha a chinneadh substaintí a chur le Sceidil an Choinbhinsiúin nó iad a bhaint, ar bhonn moltaí EDS. Tá cumhachtaí lánroghnacha leathana aige tosca eacnamaíocha, sóisialta, dlíthiúla, riaracháin agus eile a chur san áireamh, ach ní féidir leis gníomhú go treallach.

                     (5)

                     Bíonn iarmhairtí díreacha ag athruithe ar Sceidil an Choinbhinsiúin um Dhrugaí Támhshuanacha agus an Choinbhinsiún maidir le Substaintí Síceatrópacha ar raon feidhme dhlí an Aontais i réimse an rialaithe drugaí. Tá feidhm ag Cinneadh Réime 2004/757/CGB ón gComhairle (1) maidir le substaintí a liostaítear i Sceidil na gCoinbhinsiún sin. Dá bhrí sin, déantar aon athrú ar na Sceidil a ghabhann leis na Coinbhinsiúin sin a ionchorprú go díreach i gcomhrialacha an Aontais.

                     (6)

                     Le linn an 65ú seisiún dá chuid atá sceidealaithe don 14 go dtí an 18 Márta 2022 i Vín, tá an Coimisiún um Dhrugaí Támhshuanacha chun cinneadh a dhéanamh maidir le trí shubstaint nua a chur le Sceidil an Choinbhinsiúin um Dhrugaí Támhshuanacha agus an Choinbhinsiún maidir le Substaintí Síceatrópacha.

                     (7)

                     Níl an tAontas ina pháirtí sa Choinbhinsiún um Dhrugaí Támhshuanacha ná sa Choinbhinsiún um Shubstaintí Síceatrópacha. Tá stádas breathnóra nach bhfuil cearta vótála aige sa Choimisiún um Dhrugaí Támhshuanacha ach tá 12 Bhallstát ina gcomhaltaí a bhfuil ceart vótála acu sa 65ú seisiún (2). Is gá don Chomhairle údarú a thabhairt do na Ballstáit sin seasamh an Aontais a chur in iúl maidir le sceidealú substaintí faoi na Coinbhinsiúin sin ós rud é gur faoi inniúlacht an Aontais a thagann cinntí den sórt sin maidir le substaintí nua a chur lena Sceidil.

                     (8)

                     Mhol an Eagraíocht Dhomhanda Sláinte dhá shubstaint nua a chur le Sceideal I den Choinbhinsiún um Dhrugaí Támhshuanacha agus substaint nua amháin a chur le Sceideal II den Choinbhinsiún maidir le Substaintí Síceatrópacha.

                     (9)

                     Déanann an Lárionad Faireacháin Eorpach um Dhrugaí agus um Andúil i nDrugaí faireachán ar gach substaint a d’athbhreithnigh Coiste Saineolaithe na hEagraíochta Domhanda Sláinte ar Spleáchas ar Dhrugaí (“an Coiste Saineolaithe”) agus a mhol an Eagraíocht Dhomhanda Sláinte a sceidealú mar shubstaintí sícighníomhacha nua faoi théarmaí Rialachán (CE) Uimh. 1920/2006 ó Pharlaimint na hEorpa agus ón gComhairle (3).

                     (10)

                     De réir mheasúnú an Choiste Saineolaithe, is ópóideach sintéiseach é broirfín (ainm ceimiceach: 1-{1-[1-(4-brómaifeinil)eitil]pipiridín-4-il}-1,3-déhidri-2H-beinsimíodasóil-2-ón) cosúil le hópóidigh shintéiseacha eile é amhail moirfín agus feintinil. Féadfaidh broirfín a bheith intiontaithe ina bheasiotraimíd, ar ópóideach é atá liostaithe i Sceideal I den Choinbhinsiún um Dhrugaí Támhshuanacha. Níl aon úsáidí teiripeacha ag broirfín agus níl údarú margaíochta faighte aige mar tháirge míochaine. Tá dóthain fianaise ann go bhfuil mí-úsáid á baint as broirfín nó gur dócha go mbainfear mí-úsáid as agus go bhféadfadh sé a bheith ina fhadhb sláinte phoiblí agus shóisialta a fhágann gur gá í a chur faoi rialú idirnáisiúnta. Dá bhrí sin, molann EDS go gcuirfí broirfín i Sceideal I den Choinbhinsiún um Dhrugaí Támhshuanacha.

                     (11)

                     Braitheadh broirfín i gceithre Bhallstát agus rialaítear é i dtrí Bhallstát ar a laghad. Tá baint aige le meisce neamh-mharfach amháin agus tá dian-fhaireachán á dhéanamh air faoi láthair ag an Lárionad Faireacháin Eorpach um Dhrugaí agus Andúil i nDrugaí.

                     (12)

                     Dá bhrí sin, ba cheart é a bheith mar sheasamh ag an Aontas broirfín a chur le Sceideal I a ghabhann leis an gCoinbhinsiún um Dhrugaí Támhshuanacha.

                     (13)

                     De réir mheasúnú an Choiste Saineolaithe, is ópóideach sintéiseach í meitóineataiséin (ainm ceimiceach: N,N-dé-eitil-2-(2-(4-meatocsaibeinsil)-5-nítri-1H-beansó[d]imideasól-1-il)eatán-1-amíni) atá cosúil ó thaobh struchtúir de le iseatóineataiséin agus eitóineataiséin a bhfuil an dá cheann acu liostaithe i Sceideal I den Choinbhinsiún um Dhrugaí Támhshuanacha. Rinneadh staidéar ar mheitóineataiséin i samhlacha réamhchliniciúla maidir lena éifeachtaí anailgéiseacha ach ní fios go bhfuil aon úsáid theiripeach ag baint léi. Tá dóthain fianaise ann go bhfuil mí-úsáid á baint as meitóineataiséin nó gur dócha go mbainfear mí-úsáid aisti agus go bhféadfadh sí a bheith ina fadhb sláinte phoiblí agus shóisialta a fhágann gur gá í a chur faoi rialú idirnáisiúnta. Dá bhrí sin, molann EDS go gcuirfí meitóineataiséin i Sceideal I den Choinbhinsiún um Dhrugaí Támhshuanacha.

                     (14)

                     Braitheadh meitóineataiséin i dtrí Bhallstát agus rialaítear í i dtrí Bhallstát ar a laghad. Tá baint aici le bás amháin agus tá dian-fhaireachán á dhéanamh uirthi faoi láthair ag an Lárionad Faireacháin Eorpach um Dhrugaí agus Andúil i nDrugaí.

                     (15)

                     Dá bhrí sin, ba cheart é a bheith mar sheasamh ag an Aontas meitóineataiséin a chur le Sceideal I a ghabhann leis an gCoinbhinsiún um Dhrugaí Támhshuanacha.

                     (16)

                     De réir mheasúnú an Choiste Saineolaithe, is cáitíonón sintéiseach é eotalón (ainm ceimiceach: 1-(1,3-beinsidé-ocsal-5-il)-2-(eitiolaimíni)bútán-1-ón) atá cosúil ó thaobh struchtúir ceimiceach de agus a bhfuil cosúlachtaí cógaseolaíochta aige, le hamfataimíní agus cáitíonóiní atá faoi rialú idirnáisiúnta cheana féin. Tá cáitíonóiní gaolmhara, amhail meitiolón agus N-eitilenópeintiolón, liostaithe faoi Sceideal II den Choinbhinsiún maidir le Substaintí Síceatrópacha. Ní fios aon úsáidí teiripeacha ag eotalón agus níl údarú margaíochta faighte aige mar tháirge míochaine. Tá dóthain fianaise ann go bhfuil mí-úsáid á baint as eotalón nó gur dócha go mbainfear mí-úsáid as agus go bhféadfadh sé a bheith ina fhadhb sláinte phoiblí agus shóisialta a fhágann gur gá í a chur faoi rialú idirnáisiúnta. Dá bhrí sin, molann EDS go gcuirfí eotalón i Sceideal II den Choinbhinsiún maidir le Substaintí Síceatrópacha.

                     (17)

                     Braitheadh eotalón i 20 Ballstát agus rialaítear é in dhá Bhallstát ar a laghad. Tá baint aige le meisce neamh-mharfach amháin agus braitheadh i dtrí shampla bhitheolaíocha é a bhaineann le teagmhais dhíobhálacha thromchúiseacha. Tá dian-fhaireachán á dhéanamh ar eotalón faoi láthair ag an Lárionad Faireacháin Eorpach um Dhrugaí agus um Andúil i nDrugaí.

                     (18)

                     Dá bhrí sin, ba cheart é a bheith mar sheasamh ag an Aontas eotalón a chur le Sceideal II a ghabhann leis an gCoinbhinsiún maidir le Substaintí Síceatrópacha.

                     (19)

                     Is iomchuí an seasamh atá le glacadh thar ceann an Aontais sa Choimisiún um Dhrugaí Támhshuanacha a bhunú, mar beidh tionchar díreach ag na cinntí maidir le sceidealú i ndáil leis na trí shubstaint ar inneachar dhlí an Aontais, eadhon Cinneadh Réime 2004/757/CGB.

                     (20)

                     Tá na Ballstáit atá ina gcomhaltaí den Choimisiún um Dhrugaí Támhshuanacha chun seasamh an Aontais a chur in iúl, ag gníomhú dóibh go comhpháirteach chun leas an Aontais.

                     (21)

                     Tá an Danmhairg faoi cheangal ag Cinneadh Réime 2004/757/CGB agus, dá bhrí sin, tá sí rannpháirteach i nglacadh agus i gcur i bhfeidhm an Chinnidh seo.

                     (22)

                     Tá Éire faoi cheangal ag Cinneadh Réime 2004/757/CGB agus, dá bhrí sin, tá sí rannpháirteach i nglacadh agus i gcur i bhfeidhm an Chinnidh seo,

               TAR ÉIS AN CINNEADH SEO A GHLACADH:

            Airteagal 1
            Maidir leis an seasamh atá le glacadh ag na Ballstáit, thar ceann an Aontais, sa 65ú seisiún den Choimisiún um Dhrugaí Támhshuanacha ón 14 go dtí an 18 Márta 2022, nuair a iarrfar ar an gcomhlacht sin cinntí a ghlacadh maidir le substaintí a chur leis na Sceidil a ghabhann le Coinbhinsiún Aonair na Náisiún Aontaithe um Dhrugaí Támhshuanacha 1961 arna leasú le Prótacal 1972, agus le Coinbhinsiún na Náisiún Aontaithe maidir le Substaintí Síceatrópacha 1971, beidh sé i gcomhréir leis an seasamh a leagtar amach san Iarscríbhinn a ghabhann leis an gCinneadh seo.

            Airteagal 2
            Na Ballstáit sin den Aontas atá ina gcomhaltaí den Choimisiún um Dhrugaí Támhshuanacha, cuirfidh siad in iúl an seasamh dá dtagraítear in Airteagal 1, ag gníomhú go comhpháirteach dóibh.

            Airteagal 3
            Is chuig na Ballstáit a dhírítear an Cinneadh seo, i gcomhréir leis na Conarthaí.

            Arna dhéanamh sa Bhruiséil, 3 Márta 2022.

                  Thar ceann na Comhairle

                  An tUachtarán

               G. DARMANIN

            (1)  Cinneadh Réime 2004/757/CGB ón gComhairle an 25 Deireadh Fómhair 2004 lena leagtar síos forálacha íosta maidir leis na heilimintí a chomhdhéanann gníomhartha coiriúla agus pionóis i réimse na gáinneála aindleathaí ar dhrugaí (IO L 335, 11.11.2004, lch. 8).

            (2)  An Ostair, an Bheilg, an Fhrainc, an Ghearmáin, an Ungáir, an Iodáil, an Liotuáin, an Ísiltír, an Pholainn, an tSlóivéin, an Spáinn agus an tSualainn.

            (3)  Rialachán (CE) Uimh. 1920/2006 ó Pharlaimint na hEorpa agus ón gComhairle an 12 Nollaig 2006 maidir leis an Lárionad Faireacháin Eorpach um Dhrugaí agus um Andúil i nDrugaí (IO L 376, 27.12.2006, lch. 1).

            IARSCRÍBHINN
            Maidir leis an seasamh atá le glacadh ag na Ballstáit is comhaltaí den Choimisiún um Dhrugaí Támhshuanacha iad, ag gníomhú dóibh go comhpháirteach chun leasa an Aontais, le linn an 65ú seisiún den Choimisiún um Dhrugaí Támhshuanacha ón 14 go dtí an 18 Márta 2022 maidir le sceidealú substaintí:

                        (1)

                        Áireofar broirfín i Sceideal I den Choinbhinsiún Aonair um Dhrugaí Támhshuanacha 1961 arna leasú le Prótacal 1972.

                        (2)

                        Áireofar meitóineataiséin i Sceideal I den Choinbhinsiún Aonair um Dhrugaí Támhshuanacha 1961 arna leasú le Prótacal 1972.

                        (3)

                        Áireofar eotalón i Sceideal II den Choinbhinsiún maidir le Substaintí Síceatrópacha 1971.


title: Cinneadh (AE) 2022/392 ón gComhairle an 3 Márta 2022 a bhaineann leis an seasamh atá le glacadh thar ceann an Aontais Eorpaigh i gCoimisiún Iascaigh an Aigéin Chiúin Thuaidh

text:
                  9.3.2022

                  GA

                  Iris Oifigiúil an Aontais Eorpaigh

                  L 79/31

         CINNEADH (AE) 2022/392 ÓN gCOMHAIRLE
         an 3 Márta 2022
         a bhaineann leis an seasamh atá le glacadh thar ceann an Aontais Eorpaigh i gCoimisiún Iascaigh an Aigéin Chiúin Thuaidh
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Le Cinneadh (AE) 2022/314 ón gComhairle (1), d’aontaigh an tAontas leis an gCoinbhinsiún um Chaomhnú agus Bainistiú Acmhainní Iascaigh na Mórmhara san Aigéan Ciúin Thuaidh (“an Coinbhinsiún”), lenar bunaíodh Coimisiún Iascaigh an Aigéin Chiúin Thuaidh (NPFC).

                     (2)

                     Tá NPFC freagrach as bearta caomhnaithe agus bainistíochta a ghlacadh chun cuspóirí an Choinbhinsiúin a bhaint amach. D’fhéadfadh sé go dtiocfadh bearta den sórt sin ina gceangal ar an Aontas.

                     (3)

                     Le Rialachán (AE) Uimh. 1380/2013 ó Pharlaimint na hEorpa agus ón gComhairle (2), foráiltear go bhfuil an tAontas lena áirithiú go bhfuil gníomhaíochtaí iascaireachta agus dobharshaothraithe inbhuanaithe san fhadtéarma ó thaobh an chomhshaoil de agus go ndéantar iad a bhainistiú ar bhealach atá comhsheasmhach leis na cuspóirí tairbhí eacnamaíocha, sóisialta agus fostaíochta a bhaint amach, agus lena gcuirtear le hinfhaighteacht soláthairtí bia. Foráiltear leis freisin go bhfuil an tAontas le cur chuige an réamhchúraim a chur i bhfeidhm i leith bainistiú iascaigh, agus go mbeidh sé d’aidhm aige a áirithiú go ndéanfaidh saothrú bheo-acmhainní bitheolaíocha na mara líon na speiceas atá á saothrú a athbhunú agus a chothabháil ag leibhéil atá in acmhainn an uastáirgeacht inbhuanaithe a tháirgeadh. Ina theannta sin, foráiltear leis go bhfuil an tAontas le bearta caomhnaithe agus bainistíochta a dhéanamh ar bhonn na comhairle eolaíche is fearr atá ar fáil, le tacú le forbairt an eolais eolaíoch agus na comhairle eolaíche, le hábhar muirí aischurtha a dhíchur de réir a chéile, agus le modhanna iascaireachta a chur chun cinn a chuideoidh le hiascaireacht níos roghnaí a dhéanamh agus le gabhálacha de thaisme a sheachaint, a laghdú a mhéid is féidir, le hiascaireacht a bhfuil tionchar íseal aici ar an éiceachóras muirí agus ar acmhainní iascaigh. Foráiltear go sonrach le Rialachán (AE) Uimh. 1380/2013 go bhfuil an tAontas leis na cuspóirí agus na prionsabail sin a chur i bhfeidhm le linn a chaidreamh seachtrach iascaigh a sheoladh.

                     (4)

                     Mar a luaitear sa Teachtaireacht Chomhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún an 10 Samhain 2016 dar teideal “International ocean governance: an agenda for the future of oceans” [Rialachas idirnáisiúnta aigéan: clár oibre le haghaidh thodhchaí na n-aigéan], agus na conclúidí ón gComhairle an 24 Márta 2017 faoin teideal céanna, is cuid lárnach de ghníomhaíocht an Aontais bearta a chur chun cinn chun tacú agus cur le héifeachtacht na n-eagraíochtaí réigiúnacha um bainistíocht iascaigh agus, i gcás inarb ábhartha, rialachas na bhfóram sin a fheabhsú.

                     (5)

                     Sa Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún an 16 Eanáir 2018 dar teideal “A European Strategy for Plastics in a Circular Economy” [Straitéis Eorpach um Plaistigh i nGeilleagar Ciorclach] déantar tagairt do bhearta sonracha chun plaistigh agus truailliú muirí chomh maith le trealamh iascaireachta a chailleadh nó a thréigean ar muir a laghdú.

                     (6)

                     Is iomchuí an seasamh atá le glacadh thar ceann an Aontais in NPFC don tréimhse 2022-2027 a bhunú, ós rud é go mbeidh bearta caomhnaithe agus forfheidhmithe NPFC ina gceangal ar an Aontas agus go mbeidh siad in ann tionchar cinntitheach a imirt ar ábhar dhlí an Aontais, eadhon Rialacháin (CE) Uimh. 1005/2008 (3) agus (CE) Uimh. 1224/2009 (4) ón gComhairle agus Rialachán (AE) 2017/2403 ó Pharlaimint na hEorpa agus ón gComhairle (5).

                     (7)

                     I bhfianaise nádúr athraitheach na n-acmhainní iascaigh i réimse a bhfuil feidhm ag an gCoinbhinsiún maidir leis, mar a shainmhínítear in Airteagal 4(1) den Choinbhinsiún. (“Limistéar an Choinbhinsiúin”) agus an gá atá ann dá bharr go n-áireofar ar sheasamh an Aontais forbairtí nua, lena n-áirítear faisnéis eolaíoch nua agus faisnéis ábhartha eile a thíolactar roimh chruinnithe de NPFC nó lena linn, ba cheart nósanna imeachta a bhunú, i gcomhréir le prionsabal an chomhair dhílis i measc institiúidí an Aontais a chumhdaítear in Airteagal 13(2) den Chonradh ar an Aontas Eorpach, maidir le sonraíocht sheasamh an Aontais ó bhliain go bliain don tréimhse 2022-2027,

               TAR ÉIS AN CINNEADH SEO A GHLACADH:

            Airteagal 1
            Leagtar amach in Iarscríbhinn I an seasamh atá le glacadh thar ceann an Aontais i gcruinnithe Choimisiún Iascaigh an Aigéin Chiúin Thuaidh (NPFC).

            Airteagal 2
            I gcomhréir le hIarscríbhinn II, seolfar sonraíocht ó bhliain go bliain ar sheasamh an Aontais atá le glacadh sna cruinnithe de NPFC.

            Airteagal 3
            Déanfaidh an Chomhairle seasamh an Aontais, mar a leagtar amach é in Iarscríbhinn I, a mheasúnú agus, i gcás inarb iomchuí, a athbhreithniú ar thogra a fháil ón gCoimisiún, faoi chruinniú bliantúil NPFC in 2028 ar a dhéanaí.

            Airteagal 4
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 3 Márta 2022.

                  Thar ceann na Comhairle

                  An tUachtarán

               G. DARMANIN

            (1)  Cinneadh (AE) 2022/314 ón gComhairle an 15 Feabhra 2022 a bhaineann le haontachas an Aontais Eorpaigh leis an gCoinbhinsiúin um Chaomhnú agus Bainistiú Acmhainní Iascaigh na Mórmhara san Aigéan Ciúin Thuaidh (IO L 55, 28.2.2022, lch. 12).

            (2)  Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena n-aisghairtear Rialachán (CE) Uimh. 2371/2002 agus Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).

            (3)  Rialachán (CE) Uimh. 1005/2008 ón gComhairle an 29 Meán Fómhair 2008 lena mbunaítear córas Comhphobail chun iascaireacht neamhdhleathach, neamhthuairiscithe agus neamhrialáilte (NNN), a chosc, a dhíspreagadh agus a dhíothú, lena leasaítear Rialacháin (CEE) Uimh. 2847/93, (CE) Uimh. 1936/2001 agus (CE) Uimh. 601/2004 agus lena n-aisghairtear Rialacháin (CE) Uimh. 1093/94 agus (CE) Uimh. 1447/1999 (IO L 286, 29.10.2008, lch. 1).

            (4)  Rialachán (CE) Uimh. 1224/2009 ón gComhairle an 20 Samhain 2009, lena mbunaítear córas rialaithe Aontais chun comhlíonadh rialacha an chomhbheartais iascaigh a áirithiú, lena leasaítear Rialachán (CE) Uimh. 847/96, Rialachán (CE) Uimh. 2371/2002, Rialachán (CE) Uimh. 811/2004, Rialachán (CE) Uimh. 768/2005, Rialachán (CE) Uimh. 2115/2005, Rialachán (CE) Uimh. 2166/2005, Rialachán (CE) Uimh. 388/2006, Rialachán (CE) Uimh. 509/2007, Rialachán (CE) Uimh. 676/2007, Rialachán (CE) Uimh. 1098/2007, Rialachán (CE) Uimh. 1300/2008, Rialachán (CE) Uimh. 1342/2008, agus lena n-aisghairtear Rialacháin (CEE) Uimh. 2847/93, Rialachán (CE) Uimh. 1627/94 agus Rialachán (CE) Uimh. 1966/2006 (IO L 343, 22.12.2009, lch. 1).

            (5)  Rialachán (AE) 2017/2403 ó Pharlaimint na hEorpa agus ón gComhairle an 12 Nollaig 2017 maidir le bainistiú inbhuanaithe a dhéanamh ar chabhlaigh iascaireachta sheachtracha, agus lena n-aisghairtear Rialachán (CE) Uimh. 1006/2008 ón gComhairle (IO L 347, 28.12.2017, lch. 81).

            IARSCRÍBHINN I
            AN SEASAMH ATÁ LE GLACADH THAR CEANN AN AONTAIS I GCOIMISIÚN IASCAIGH AN AIGÉIN CHIÚIN THUAIDH
            1.   PRIONSABAIL
            Faoi chuimsiú Choimisiún Iascaigh an Aigéin Chiúin Thuaidh (NPFC), déanfaidh an tAontas an méid seo a leanas:

                        (a)

                        gníomhú i gcomhréir leis na cuspóirí agus na prionsabail atá á saothrú ag an Aontas laistigh den chomhbheartas iascaigh, go háirithe trí chur chuige an réamhchúraim agus na haidhmeanna a bhaineann leis an uastáirgeacht inbhuanaithe mar a leagtar síos in Airteagal 2(2) de Rialachán (AE) Uimh. 1380/2013, chun cur chun feidhme cur chuige i leith bainistiú iascaigh atá bunaithe ar an éiceachóras a chur chun cinn, chun gabhálacha dosheachanta a sheachaint agus a íoslaghdú, a mhéid is féidir, agus chun deireadh a chur le hábhar muirí aischurtha diaidh ar ndiaidh, agus chun tionchar diúltach na ngníomhaíochtaí iascaireachta ar éiceachórais mhuirí agus ar a ngnáthóga a íoslaghdú agus, trí iascaigh de chuid an Aontais atá inmharthana iomaíoch ó thaobh an gheilleagair de a chur chun cinn, chun caighdeán cothrom maireachtála a chur ar fáil do na daoine a bhíonn ag brath ar ghníomhaíochtaí iascaireachta, agus leasanna na dtomhaltóirí á gcur san áireamh;

                        (b)

                        oibriú ar son rannpháirtíocht iomchuí na bpáirtithe leasmhara le linn ullmhú bhearta NPFC agus a áirithiú go mbeidh na bearta a ghlacfar in NPFC i gcomhréir le cuspóirí an Choinbhinsiúin um Chaomhnú agus Bainistiú Acmhainní Iascaigh na Mórmhara san Aigéan Ciúin Thuaidh (“an Coinbhinsiún”);

                        (c)

                        a áirithiú go bhfuil na bearta a ghlacfar in NPFC comhsheasmhach leis an dlí idirnáisiúnta, agus go háirithe le forálacha Choinbhinsiún de chuid na Náisiún Aontaithe maidir le Dlí na Farraige an 10 Nollaig 1982, le Comhaontú de chuid na Náisiún Aontaithe i ndáil le Caomhnú agus le Bainistiú Stoc Éisc Traslimistéir agus Stoc Éisc Mór-imirceach an 4 Nollaig 1995, le Comhaontú de chuid na hEagraíocht Bhia agus Talmhaíochta (EBT) chun comhlíontacht bád iascaireachta ar an mórmhuir i dtaca le bearta idirnáisiúnta caomhantais agus bainistíochta a chur chun cinn an 24 Samhain 1993 agus le Comhaontú de chuid EBT faoi Bhearta Stát an Chalafoirt an 22 Samhain 2009;

                        (d)

                        seasaimh atá comhsheasmhach le dea-chleachtais eagraíochtaí réigiúnacha bainistithe iascaigh (ERBInna) a bhfuil baint acu le bainistiú iascach sa limistéar céanna a chur chun cinn;

                        (e)

                        féachaint le comhsheasmhacht agus sineirge le beartas an Aontais maidir lena chaidreamh déthaobhach iascaigh le tríú tíortha, agus comhleanúnachas lena bheartais eile a áirithiú, go háirithe i réimse an chaidrimh sheachtraigh, an chomhshaoil, na trádála, na forbartha, an taighde agus na nuálaíochta;

                        (f)

                        a áirithiú go ndéantar gealltanais idirnáisiúnta an Aontais a urramú;

                        (g)

                        na conclúidí ón gComhairle an 19 Márta 2012 maidir leis an Teachtaireacht ón gCoimisiún i ndáil le gné sheachtrach an chomhbheartais iascaigh a urramú;

                        (h)

                        díriú ar chothrom iomaíochta a chruthú do chabhlach an Aontais laistigh de limistéar a bhfuil feidhm ag an gCoinbhinsiún maidir leis, mar a shainmhínítear in Airteagal 4(1) den Choinbhinsiún. (“Limistéar an Choinbhinsiúin”), bunaithe ar na prionsabail agus na caighdeáin chéanna is infheidhme faoi dhlí an Aontais, agus cur chun feidhme aonfhoirmeach na bprionsabal agus na gcaighdeán sin a chur chun cinn;

                        (i)

                        na conclúidí ón gComhairle an 3 Aibreán 2017 maidir leis an teachtaireacht Chomhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún an 10 Samhain 2016 dar teideal “International ocean governance: an agenda for the future of oceans” [Rialachas idirnáisiúnta aigéan: clár oibre le haghaidh thodhchaí na n-aigéan] a urramú, agus bearta a chur chun cinn chun tacú le héifeachtacht NPFC agus, i gcás inarb ábhartha, chun feabhas a chur ar a rialachas agus a fheidhmíocht, go háirithe a mhéid a bhaineann leis an eolaíocht, comhlíonadh, trédhearcacht agus cinnteoireacht;

                        (j)

                        comhordú idir ERBInna agus coinbhinsiúin réigiúnacha farraige agus comhar le heagraíochtaí domhanda laistigh dá sainorduithe a chur chun cinn, i gcás inarb iomchuí;

                        (k)

                        sásraí comhair a chur chun cinn i measc ERBInna neamhthuinnín ar nós phróiseas Kobe le haghaidh ERBInna tuinnín.

                  2.   TREOIRLÍNTE
            I gcás inarb iomchuí, féachfaidh an tAontas le tacú le glacadh na mbeart seo a leanas ag NPFC:

                        (a)

                        bearta caomhnaithe agus bainistithe le haghaidh acmhainní iascaigh i limistéar an Choinbhinsiúin bunaithe ar an gcomhairle eolaíoch is fearr dá bhfuil ar fáil, lena n-áirítear gabhálacha iomlána incheadaithe agus cuótaí nó rialáil ar an iarracht maidir le hacmhainní bitheolaíocha muirí beo arna rialú ag NPFC, lena mbainfí amach ráta dúshaothraithe na huastáirgeachta inbhuanaithe. I gcás inar gá, áireofar sna bearta caomhnaithe agus bainistíochta sin bearta sonracha le haghaidh stoic atá thíos leis an ró-iascaireacht chun an iarracht iascaireachta a choinneáil i gcomhréir leis na deiseanna iascaireachta atá ar fáil;

                        (b)

                        bearta chun gníomhaíochtaí iascaireachta neamhdhleathacha, neamhthuairiscithe agus neamhrialáilte (NNN) i limistéar an Choinbhinsiúin a chosc, a dhíspreagadh agus a dhíothú, lena n-áirítear soithí iascaireachta NNN a liostú;

                        (c)

                        bearta faireacháin, rialaithe agus faireachais i limistéar an Choinbhinsiúin chun éifeachtúlacht rialaithe agus comhlíonadh na mbeart arna nglacadh in NPFC a áirithiú;

                        (d)

                        bearta chun an tionchar diúltach a bhíonn ag gníomhaíochtaí iascaireachta ar bhithéagsúlacht mhuirí agus ar éiceachórais mhuirí agus ar a ngnáthóga a íoslaghdú, lena n-áirítear bearta chun truailliú muirí a laghdú agus chun sceitheadh plaisteach ar muir a chosc agus chun tionchar na bplaisteach atá ar muir a laghdú ar bhithéagsúlacht mhuirí agus ar éiceachórais, bearta cosanta le haghaidh éiceachórais leochaileacha mhuirí i limistéar an Choinbhinsiún, i gcomhréir leis an gCoinbhinsiún agus le Treoirlínte Idirnáisiúnta EBT maidir le Bainistiú Iascach Domhainfharraige ar an Mórmhuir an 29 Lúnasa 2008, agus bearta chun gabhálacha dosheachanta a sheachaint agus a laghdú a mhéid is féidir, go háirithe speicis mhuirí leochaileacha, agus chun deireadh a chur le hábhar muirí aischurtha de réir a chéile;

                        (e)

                        bearta chun tionchar trealaimh iascaireachta tréigthe, caillte nó diúscartha ar bhealach eile san aigéan a laghdú agus chun cuidiú leis an trealamh sin a shainaithint agus a aisghabháil;

                        (f)

                        i gcás inarb iomchuí agus a mhéid a cheadaítear faoi na comhdhoiciméid ábhartha, moltaí lena spreagtar cur chun feidhme Choinbhinsiún na hEagraíochta Idirnáisiúnta Saothair (EIS) maidir le hObair san Iascaireacht an 14 Meitheamh 2007;

                        (g)

                        bearta arb é is aidhm dóibh toirmeasc a chur ar iascaigh a dhéantar chun eití siorca a bhaint agus lena gceanglaítear go mbeidh na heití ó nádúr ar fad ar gach siorc atá tugtha i dtír;

                        (h)

                        cuir chuige chomhpháirteacha le ERBInna eile, i gcás inarb iomchuí, agus go háirithe leis na ERBInna sin a bhfuil baint acu le bainistiú iascaigh sa réigiún céanna;

                        (i)

                        bearta teicniúla breise bunaithe ar chomhairle ó fhochuideachtaí agus ó mheithleacha de chuid NPFC.

            IARSCRÍBHINN II
            SONRAÍOCHT Ó BHLIAIN GO BLIAIN AR AN SEASAMH ATÁ LE GLACADH AG AN AONTAS AG CRUINNITHE DE CHOIMISIÚN IASCAIGH AN AIGÉIN CHIÚIN THUAIDH (NPFC)
            Roimh gach cruinniú de Choimisiún Iascaigh an Aigéin Chiúin Thuaidh (NPFC), nuair a iarrfar ar an gcomhlacht sin cinntí a ghlacadh a bhfuil éifeacht dhlíthiúil leo ar an Aontas, glacfar na céimeanna is gá ionas go mbeidh an fhaisnéis eolaíoch is déanaí agus aon fhaisnéis ábhartha eile a chuirtear chuig an gCoimisiún, á gcur san áireamh sa seasamh atá le cur in iúl thar ceann an Aontais, i gcomhréir leis na prionsabail agus na treoshuíomhanna a leagtar amach in Iarscríbhinn I.
            Chuige sin, agus bunaithe ar an bhfaisnéis sin, tarchuirfidh an Coimisiún chuig an gComhairle, in am trátha roimh gach cruinniú de NPFC, doiciméad i scríbhinn ina leagfar amach an tsonraíocht atá beartaithe maidir leis an seasamh atá le glacadh thar ceann an Aontais le haghaidh plé agus formhuiniú.
            Más rud é, le linn cruinniú de NPFC, go bhfuil sé indéanta teacht ar chomhaontú, lena n-áirítear comhaontú ar an láthair, chun go gcuirfear gnéithe nua san áireamh sa seasamh atá le glacadh thar ceann an Aontais, cuirfear an t-ábhar faoi bhráid na Comhairle nó faoi bhráid a comhlachtaí ullmhúcháin.


title: Cinneadh (AE) 2022/390 ón gComhairle an 3 Márta 2022 lena gceaptar ceathrar comhaltaí den Chúirt Iniúchóirí

text:
                  9.3.2022

                  GA

                  Iris Oifigiúil an Aontais Eorpaigh

                  L 79/26

         CINNEADH (AE) 2022/390 ÓN gCOMHAIRLE
         an 3 Márta 2022
         lena gceaptar ceathrar comhaltaí den Chúirt Iniúchóirí
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 286(2) de,
         Ag féachaint do na tograí ó Phoblacht na Seice, ó Phoblacht na Laitvia, ó Phoblacht na Polainne agus ó Phoblacht na Slóivéine,
         Ag féachaint do na tuairimí ó Pharlaimint na hEorpa (1),
         De bharr an mhéid seo a leanas:

                     (1)

                     Rachaidh téarmaí oifige Jan GREGOR, Samo JEREB, Mihails KOZLOVS agus Marek OPIOŁA in éag an 6 Bealtaine 2022.

                     (2)

                     Ba cheart, dá bhrí sin, ceathrar comhaltaí a cheapadh ar an gCúirt Iniúchóirí,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar na daoine seo a leanas ina gcomhaltaí den Chúirt Iniúchóirí don tréimhse ón 7 Bealtaine 2022 go dtí an 6 Bealtaine 2028:

                        —

                        Jan GREGOR,

                        —

                        Mihails KOZLOVS,

                        —

                        Marek OPIOŁA,

                        —

                        Jorg Kristijan PETROVIČ.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 3 Márta 2022.

                  Thar ceann na Comhairle

                  An tUachtarán

               G. DARMANIN

            (1)  Tuairimí an 19 Eanáir 2022 (nár foilsíodh fós san Iris Oifigiúil).


title: Cinneadh (AE) 2022/393 ón gComhairle an 3 Márta 2022 maidir leis an seasamh atá le glacadh, thar ceann an Aontais Eorpaigh, sa 65ú seisiún den Choimisiún um Dhrugaí Támhshuanacha a mhéid a bhaineann le trí shubstaint a chur le liosta na substaintí i dTábla I de Choinbhinsiún na Náisiún Aontaithe i gcoinne Gáinneáil Aindleathach Drugaí Támhshuanacha agus Substaintí Síceatrópacha

text:
                  9.3.2022

                  GA

                  Iris Oifigiúil an Aontais Eorpaigh

                  L 79/36

         CINNEADH (AE) 2022/393 ÓN gCOMHAIRLE
         an 3 Márta 2022
         maidir leis an seasamh atá le glacadh, thar ceann an Aontais Eorpaigh, sa 65ú seisiún den Choimisiún um Dhrugaí Támhshuanacha a mhéid a bhaineann le trí shubstaint a chur le liosta na substaintí i dTábla I de Choinbhinsiún na Náisiún Aontaithe i gcoinne Gáinneáil Aindleathach Drugaí Támhshuanacha agus Substaintí Síceatrópacha
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Thug an tAontas Coinbhinsiún na Náisiún Aontaithe i gcoinne Gáinneáil Aindleathach Drugaí Támhshuanacha agus Substaintí Síceatrópacha 1988 (“an Coinbhinsiún”) i gcrích trí bhíthin Chinneadh 90/611/CEE (1) ón gComhairle agus tháinig an Coinbhinsiún i bhfeidhm an 11 Samhain 1990.

                     (2)

                     De bhun Airteagal 12(2) go (7) den Choinbhinsiún, féadfar substaintí a chur le Táblaí an Choinbhinsiúin ina liostaítear réamhtheachtaithe drugaí.

                     (3)

                     Le linn an 65ú seisiún dá chuid atá le bheith ar siúl ón 14 go dtí an 18 Márta 2022 i Vín, tá an Coimisiún um Dhrugaí Támhshuanacha chun cinneadh a ghlacadh maidir le trí shubstaint a chur le Tábla I den Choinbhinsiún.

                     (4)

                     De réir mheasúnú an Bhoird Idirnáisiúnta um Rialú Támhshuanach, úsáidtear trí shubstaint, eadhon 4-AP, 1-boc-4-AP agus noirfeantainil, go minic i monarú aindleathach feantainile agus tá siad an-oiriúnach don mhonarú aindleathach feantainile agus roinnt analóg feantainile, atá ina n-ópóidigh shintéiseacha an-láidir. Tá fianaise ann go mbaineann fadhbanna tromchúiseacha sláinte poiblí agus fadhbanna sóisialta le méid agus fairsinge monarú aindleathach feantainile agus analóg feantainile. Dá bhrí sin, tá údar maith le 4-AP, 1-boc-4-AP agus noirfeantainil a chur faoi rialú idirnáisiúnta.

                     (5)

                     An 2 Feabhra 2022, mhol an Bord Idirnáisiúnta um Rialú Támhshuanach go ndéanfadh an Coimisiún um Dhrugaí Támhshuanacha, 4-AP, 1-boc-4-AP agus noirfeantainil a chur le Tábla I den Choinbhinsiún.

                     (6)

                     Cruthaíodh fadhbanna móra sláinte poiblí agus fadhbanna móra sóisialta i mBallstáit áirithe de bharr feantainile agus analóg feantainile a monaraíodh go haindleathach.

                     (7)

                     Tagann an cinneadh maidir le substaintí a chur le Tábla I den Choinbhinsiún faoi inniúlacht eisiach an Aontais. Tá stádas breathnóra ag an Aontas sa Choimisiún um Dhrugaí Támhshuanacha a bhfuil 12 Bhallstát an Aontais ina gcomhaltaí de, ar Ballstáit iad a bhfuil ceart vótála acu.

                     (8)

                     Is iomchuí an seasamh atá le glacadh, thar ceann an Aontais, sa Choimisiún um Dhrugaí Támhshuanacha a bhunú, ós rud é go mbeidh an cinneadh a ghlacfaidh an Choimisiún sin ina cheangal ar an Aontas agus go bhféadfaidh sé tionchar cinntitheach a imirt ar inneachar dhlí an Aontais, eadhon Rialachán (CE) Uimh. 273/2004 ó Pharlaimint na hEorpa agus ón gComhairle (2) agus Rialachán (CE) Uimh. 111/2005 ón gComhairle (3).

                     (9)

                     Ba cheart do Bhallstáit an Aontais atá ina bPáirtithe Conarthacha sa Choimisiún um Dhrugaí Támhshuanacha seasamh an Aontais a chur in iúl, ag gníomhú dóibh go comhpháirteach chun leas an Aontais.

                     (10)

                     Ba cheart gurb é an seasamh atá le glacadh, thar ceann an Aontais, sa Choimisiún um Dhrugaí Támhshuanacha, 4-AP, 1-boc-4-AP agus noirfeantainil a chur le Tábla I den Choinbhinsiún,

               TAR ÉIS AN CINNEADH SEO A GHLACADH:

            Airteagal 1
            Is é an seasamh atá le glacadh, thar ceann an Aontais, sa 65ú seisiún den Choimisiún um Dhrugaí Támhshuanacha ón 14 go dtí an 18 Márta 2022, na substaintí seo a leanas a chur le Tábla I den Choinbhinsiún:

                        (a)

                        4-AP;

                        (b)

                        1-boc-4-AP; agus

                        (c)

                        noirfeantainil.

            Airteagal 2
            Is iad na Ballstáit de chuid an Aontais atá ina gcomhaltaí den Choimisiún um Dhrugaí Támhshuanach a chuirfidh in iúl an seasamh a leagtar amach in Airteagal 1, ag gníomhú dóibh go comhpháirteach chun leas an Aontais.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 3 Márta 2022.

                  Thar ceann na Comhairle

                  An tUachtarán

               G. DARMANIN

            (1)  Cinneadh 90/611/CEE ón gComhairle an 22 Deireadh Fómhair 1990 maidir le Coinbhinsiún na Náisiún Aontaithe i gcoinne Gáinneáil Aindleathach Drugaí Támhshuanacha agus Substaintí Síceatrópacha a thabhairt i gcrích thar ceann Chomhphobal Eacnamaíochta na hEorpa (IO L 326, 24.11.1990, lch. 56).

            (2)  Rialachán (CE) Uimh. 273/2004 ó Pharlaimint na hEorpa agus ón gComhairle an 11 Feabhra 2004 maidir le réamhtheachtaithe drugaí (IO L 47, 18.2.2004, lchp. 1).

            (3)  Rialachán (CE) Uimh. 111/2005 ón gComhairle an 22 Nollaig 2004 lena leagtar síos rialacha chun faireachán a dhéanamh ar thrádáil i réamhtheachtaithe drugaí idir an tAontas agus tríú tíortha (IO L 22, 26.1.2005 lch. 1).